Gisuardu Costa

Gisuardu Costa (Vizzini, 1864 - 1942), fu nu granni mèdicu e chirurgu.

Figghiu di farmacista, e discindenti di Giuseppe Costa, famosu chirurgu ca upirau lu Re di Napuli, attruvau comu naturali pi iddu pigghiari a studiari midicina ntî l'Unirvisitati di Catania. Doppu la lauria arrista a Vizzini pi picca tempu, si trasfirìu sùbbitu prima a Roma e appui a Bologna, pi jiri appresu ô prufissuri Ruggi. Ntô 1892 turnau pirò ô sò paisi pi didicàrisi â chirurgia ginirali ntâ sò Casa di Salute. Gisuardu Costa addivintau sùbbitu canusciutu e pupulari pê sò straurdinari qualità di dutturi, vinìanu a Vizzini genti di tutta la Sicilia pi fàrisi curari. Lu dutturi fu macari auturi d'assai pubbricazzioni scintìfichi ca rivardàvanu la midicina e la chirurgia, ca ntî ddu pirìudu rapprisintava nu urizzontu ca nun avìa statu ancora canusciutu pi bonu.

Vizzini lu ricorda ccu nu bustu di brunzu ô centru dâ chiazza principali dô paisi, Chiazza Umbertu I.

Costa
Costa, Gisuardu